CELEX: C2006/224/01
Language: et
Date: 2006-09-16 00:00:00
Title: Kohtuasi C-4/03: Euroopa Kohtu (esimene koda) 13. juuli 2006. aasta otsus (Oberlandesgericht Düsseldorfi (Saksamaa) eelotsusetaotlus) — Gesellschaft für Antriebstechnik mbH & Co. KG (GAT) versus Lamellen und Kupplungsbau Beteiligungs KG (LuK) (Brüsseli konventsioon — Artikli 16 lõige 4 — Vaidlused, mis seonduvad patentide registreerimise või kehtivusega — Hoiulevõtmise või registreerimise koha kohtu ainupädevus — Hagi, milles palutakse tuvastada, et patendiomaniku ainuõigust ei ole rikutud — Patendi kehtivuse küsimus, mis on tõstatatud menetluse käigus)

16.9.2006   
            
            
               ET
            
            
               Euroopa Liidu Teataja
            
            
               C 224/1
            
         Euroopa Kohtu (esimene koda) 13. juuli 2006. aasta otsus (Oberlandesgericht Düsseldorfi (Saksamaa) eelotsusetaotlus) — Gesellschaft für Antriebstechnik mbH & Co. KG (GAT) versus Lamellen und Kupplungsbau Beteiligungs KG (LuK)
   (Kohtuasi C-4/03) (1)
   
   (Brüsseli konventsioon - Artikli 16 lõige 4 - Vaidlused, mis seonduvad patentide registreerimise või kehtivusega - Hoiulevõtmise või registreerimise koha kohtu ainupädevus - Hagi, milles palutakse tuvastada, et patendiomaniku ainuõigust ei ole rikutud - Patendi kehtivuse küsimus, mis on tõstatatud menetluse käigus)
   (2006/C 224/01)
   Kohtumenetluse keel: saksa
   Eelotsusetaotluse esitanud kohus
   Oberlandesgericht Düsseldorf
   Põhikohtuasja pooled
   
      Hageja: Gesellschaft für Antriebstechnik mbH & Co. KG (GAT)
   
      Kostja: Lamellen und Kupplungsbau Beteiligungs KG (LuK)
   Kohtuasja ese
   Eelotsusetaotlus — Oberlandesgericht Düsseldorf — Brüsseli konventsiooni artikli 16 lõike 4 tõlgendamine — Ainupädevus “menetluste puhul, mis seonduvad patentide […] kehtivusega” — Sellise hagi kaasaarvamine või kaasa arvamata jätmine, millega palutakse tuvastada patendi rikkumine (või vastavalt rikkumise puudumine) ja mille menetlemise käigus üks pooltest väidab, et patent on kehtetu
   Resolutiivosa
   27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades (viimati muudetud 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta) artikli 16 lõiget 4 tuleb tõlgendada selliselt, et selles sätestatud ainupädevuse eeskiri puudutab kõiki vaidlusi, mis käsitlevad patendi registreerimist või kehtivust, olenemata sellest, kas küsimus on tõstatatud hagis või vastuväites.
   
      (1)  ELT C 55, 8.3.2003.